b'\n_START_ARTICLE_\nTaron Egerton\n_START_SECTION_\nBakgrunn\n_START_PARAGRAPH_\nTaron Egerton ble f\xc3\xb8dt i England, men familien flyttet til Wales da han var 12 \xc3\xa5r gammel. Navnet hans, Taron, er en alternativ staving av taran, som betyr torden p\xc3\xa5 walisisk._NEWLINE_Egerton presenterte seg for et stort internasjonalt publikum i 2014, da han f\xc3\xb8rst spilte Edward Brittain i Testament of Youth, for s\xc3\xa5 \xc3\xa5 f\xc3\xa5 sitt store gjennombrudd i hovedrollen som Eggsy i actionfilmen Kingsman: The Secret Service med Colin Firth og Samuel L. Jackson, som ble en stor publikums- og kritikerfavoritt verden over. Han spilte i Legend (2015) med Tom Hardy i hovedrollen, og Eddie the Eagle (2016), der han spilte skihopperen Eddie \xc2\xabThe Eagle\xc2\xbb Edwards, som var Storbritannias f\xc3\xb8rste deltaker i skihopp i OL, og som ble en kultfigur p\xc3\xa5 grunn av sine d\xc3\xa5rlige resultater._NEWLINE_I 2019 spilte han hovedrollen som Elton John i Rocketman, en filmbiografi om sangeren.'